EkBass/fiwiki-20250220-pages-articles huggingface dataset:
Alfons Almi

Alfons Aleksander Almi (vuoteen 1934 Alm; 20. elokuuta 1904 Helsinki – 22. helmikuuta 1991 Helsinki) oli suomalainen tenori ja oopperanjohtaja. == Elämä == Työskenneltyään aluksi meijerialalla Almi opiskeli vuodesta 1933 lähtien laulua muun muassa Hanna Granfeltin johdolla. Hän lauloi Suomalaisessa oopperassa 1930- ja 1940-luvulla useita merkittäviä tenorirooleja. Vuonna 1952 hänestä tuli oopperan talouspäällikkö ja muiden johtotehtävien kautta pääjohtaja vuosiksi 1956–1971. Vuonna 1971 hän jäi eläkkeelle johtajanvirasta ja ryhtyi lähes päätoimisesti hankkimaan Suomeen uutta ajanmukaista oopperataloa. Almi oli mukana oopperatalon peruskiven muurauksessa 1988 sekä vielä harjannostajaisissa 1990, muttei enää ehtinyt nähdä talon vihkiäisnäytäntöä 30. marraskuuta 1993. Alfons Almille myönnettiin professorin arvonimi vuonna 1967 ja säveltaiteilijain valtionpalkinto vuonna 1987. Aleksis Kiven Seuran Eskon puumerkki -palkinnon hän sai 1983. Almi kunnostautui jatkosodassa useissa eri tehtävissä, muun muassa II/KTR 7:n suorasuuntaustykkijaoksen johtajana. Almi tuhosi runsaasti yli 100 vihollisen erilaista pesäkettä. Kannaksen Ryhmän komentaja kenraaliluutnantti Harald Öhquist esitti Almin palkitsemista Vapaudenristin 2. luokan Mannerheim- ristillä 18. kesäkuuta 1942. Ylipäällikkö Mannerheim ei kuitenkaan hyväksynyt esitystä.Hurmerinta–Viitanen 2004: 506. Myöhemmin kaksinkertainen Mannerheim- ristin ritari, kenraalimajuri Aaro Pajari yritti vaikuttaa Mannerheimiin Almin asiassa vielä 12. joulukuuta 1944 ja kirjoitti ylipäällikölle kirjeen. Mannerheim ei jostain syystä edes vastannut Pajarin lähettämään kirjeeseen. Ritariesitystä ei myöskään otettu uudelleen käsittelyyn. Almin puoliso oli balettitanssija ja baletinjohtaja Doris Laine. ==Lähteet== * Haapanen, Toivo ym. (toim.): Musiikin tietokirja (2. painos), s. 21 ja täydennysliite, s. 4. Otava: Helsinki 1957. * Hurmerinta, Ilmari – Viitanen, Jukka: Suomen puolesta: Mannerheim-ristin ritarit 1941–1945. Gummerus: Jyväskylä 2004. ISBN 951-20-6224-0. * Koivisto, Juhani: Alfons Almin taistelut: Elämäntarina viidessä näytöksessä. Aurinko Kustannus 2016. ===Viitteet=== == Aiheesta muualla == * * Alfons Almin muistokirjoitus Helsingin Sanomissa. * YLE. Sininen laulu -sarja. *Itse asiassa kuultuna, tv-haastattelu vuodelta 1981, 59 min, Yle Areena. Luokka:Suomalaiset tenorit Luokka:Vuonna 1904 syntyneet Luokka:Vuonna 1991 kuolleet Luokka:Suomalaiset professorin arvonimen saaneet
Naissaari

NaissaariKotimaisten kielten keskus: Viron paikannimet: suomeen mukautettu vai vironkielinen nimiasu?(ohje), viitattu 28.4.2017 (, , ) on saari Tallinnan edustalla, Virossa. Saaren pinta-ala on 18,6 km², ja korkein kohta 27 metriä. Neuvostoliiton aikaan siellä sijaitsi sotilastukikohta, jonne ei ollut pääsyä ulkopuolisilla. Naissaaren turistinähtävyys onkin maailman suurin Neuvostoliiton aikaisten merimiinojen jäämistö. ==Historiaa== Naissaari mainitaan latinankielisellä nimellä Narigeth etappina 1200-luvulla kirjoitetussa tanskalaisessa itineraariossa, joka kuvaa purjehdusreittiä Tanskasta Rääveliin eli Tallinnaan. Vuonna 1856 käyttöön vihitty Naissaaren ensimmäinen kirkko rakennettiin Suomen suuriruhtinaskunnan ensimmäisen Tallinnan kauppa-asiamiehen Gustaf Fredrik von Böninghin aloitteesta ja hänen keräämillään varoilla. Naissaari muodosti osan Pietari Suuren merilinnoitusta, ja myöhemminkin Suomenlahden tykistösulun osan.Suljettu aika, s. 31–35 Se jäi jatkosodassa saksalaisten Mäkiluodon (Porkkalanniemen edustalla) ja Aegnan (Viimsinniemen, , edustalla) välille laskeman merimiinoitteen ja sukellusveneverkon länsipuolelle. Sulute tunnettiin nimellä ”Nashorn” (sarvikuono).Soiri, Tuomo: Iskulaivue (Kymin torjuntahävittäjät Etelä-Suomen ja meririntaman puolustuksessa 1943–1944). WSOY, 1991 Naissaaren pohjoiskärjessä avattiin jatkosodan aikana 28. toukokuuta 1942 Suomen merivoimien tulenjohto- ja mittausasema, joka alistettiin 1. maaliskuuta 1943 muodostetulle 44. ilmavalvontakomppanialle. Aseman toiminta päättyi Suomen solmiessa aselevon Neuvostoliiton kanssa 3. syyskuuta 1944. Maailmankuulu virolainen optikko Bernhard Schmidt syntyi ja eli lapsuutensa Naissaaressa. == Galleria == Kuva:Naissaar_aerial.jpg|thumb|Ilmakuva Naissaaresta Kuva:Naissaare rand.jpg|Naissaaren rantoja Kuva:Naissaar3.jpg|Kapearaiteinen rautatie Naissaaressa == Lähteet == == Aiheesta muualla == *"Jalutuskäik saladusliku Naissaare lõunarajal" *Naissaaren kartta *"Naissaari, entinen Neuvostoliiton laivastotukikohta" *"NAISSAAR JUULI -s 2003" *F.F. Raskolnikov, "Tales of Sub-Lieutenant Ilyin. A prisoner of the British" Luokka:Viimsi Luokka:Viron saaret Luokka:Suomenlahden saaret
Jorma Vehmanen

Jorma Uolevi Vehmanen (s. 18. syyskuuta 1945 Rauma) on suomalainen jääkiekkoilija ja suunnistaja. Vehmanen muistetaan Lukon taitavana hyökkääjänä. Hän pelasi Lukossa kaudet 1963–1970 ja 1973–1983. Välissä Vehmanen edusti kolmen kauden ajan HJK:ta. Hän voitti urallaan kaksi hopeaa ja kaksi pronssia. Yhteensä Vehmanen pelasi 570 SM-sarja- ja -liigaottelua, joissa teki tehot 305+239. Lopettaessaan uransa vuonna 1983 Vehmanen oli tuohon mennessä eniten jääkiekon SM-sarjaotteluita pelannut pelaajaVehmasen tiedot Jääkiekkomuseon sivulla. Vehmanen pelasi seitsemät jääkiekon MM- kilpailut ja kahdet olympiakisat. Yhteensä hän pelasi 175 A-maaottelua pistein 36+17. Peliuransa jälkeen Vehmanen toimi Lukon apuvalmentajana muun muassa SM- hopeaan päättyneellä kaudella 1987–1988. Suunnistuksessa Vehmanen edusti Suomea nuorten maajoukkueessa ja saavutti nuorten SM-mitaleita.Siukonen Jukolan viestiin hän osallistui ensimmäisen kerran vuonna 1962 ja yhteensä lähes 30 kertaa. Jorma Vehmasen veli Jaakko Vehmanen pelasi myös jääkiekkoa SM-tasolla. ==Saavutukset ja palkinnot== *SM-hopeaa 1966 (Lukko), 1972 (HJK), SM-pronssia 1965 ja 1969 (Lukko) *Lukko on jäädyttänyt Vehmasen pelinumeron 8 *Suomen Jääkiekkoleijona #66 ==Lähteet== * * ===Viitteet=== ==Aiheesta muualla== * Luokka:Suomalaiset jääkiekkoilijat Luokka:Suomalaiset suunnistajat Luokka:Vuonna 1945 syntyneet Luokka:Elävät henkilöt
Pizzo Cassimoi

Pizzo Cassimoi on Ticinon ja Graubündenin kantoneiden rajalla, Sveitsissä sijaitseva vuorenhuippu. Sen korkeus on 3 129 metriä.Pizzo di Cassimoi Summitpost Sen ympärillä levittäytyvää Alppien osaa kutsutaan Ádulaksi tai Ádulan Alpeiksi. Hieman etelämpänä samassa vuoriston osassa sijaitsee 3 402 metriä korkea Rheinwaldhorn (josta myös käytetään nimitystä Ádula), jonka kupeella olevasta "Paradise"-jäätiköstä lähtee Ursprung-laaksoa pitkin pikku joki, joka on yksi Reinjoen alkuhaaroista. == Lähteet == Luokka:Alppien vuoret Luokka:Sveitsin vuoret Luokka:Graubündenin vuoret Luokka:Ticino
Alabasteri

Alabasteri on kiveä ja myös hienorakeista kipsiä, lasimaisen kiven tapaista ainetta. Muinaisaikana alabasteriksi sanottiin samannäköistä kalsiittia, jota saadaan muun muassa Egyptistä, Kuninkaiden laakson takaa. Alabasterista tehdään erilaisia kulhoja, koriste-esineitä ja pieniä veistoksia. Alabasteria on kolmea väriä: valkoista, ruskeaa ja vihreää. == Lähteet == == Aiheesta muualla == *Mindat: Alabaster *Gemdat.org: Alabaster Luokka:Korukivet
Rheinwaldhorn

Rheinwaldhorn (saksaa, ) on Adulan Alppien ja Ticinon kantonin korkein vuori Ticinon ja Graubündenin kantonien rajalla, Rheinwaldin, Valsin, Serravallen ja Blenion kunnissa, Sveitsissä. Sen korkeus on 3 402 metriä. Reinin yksi alkujoki, Hinterrhein, saa alkunsa vuoren kaakkoispuolella sijaitsevalta Paradiesjäätiköstä, josta lähtee Ursprunglaaksoa pitkin pikkupuroja kohti Hinterrheinin kylää. Rheinwaldhornin pohjoispuolella on Läntajäätikkö (), joka sulaa Valser Rheiniin, joka yhdistyy pohjoisempana Glogniin, joka puolestaan laskee Vorderrheiniin. == Lähteet == * === Viitteet === == Aiheesta muualla == *Summitpost Kiipeilyohjeet ja kuvia Luokka:Alppien vuoret Luokka:Sveitsin vuoret Luokka:Ticino Luokka:Graubündenin vuoret
Radek Ťoupal

Radek Ťoupal (s. 16. elokuuta 1966 Pisek, Tšekkoslovakia) on tšekkiläinen entinen jääkiekkoilija. Pelipaikaltaan hän oli keskushyökkääjä. Ťoupal aloitti uransa Tšekkoslovakian pääsarjassa HC Ceské Budejovicessa, jossa hän pelasi kaudet 1988–1990. Tämän jälkeen hän pelasi yhden kauden HK Dukla Trencinissä ennen siirtymistään SM-liigaan HPK:hon kausiksi 1991–1993. Kahtakymmentä Saksan DEL-liigan Star Bulls Rosenheimissa kaudella 1994–1995 pelattua ottelua lukuun ottamatta hän pelasi kaudet 1993–2000 jälleen HC Ceské Budejovicessa. Uransa viimeisen kauden 2000–2001 hän pelasi Itävallan pääsarjan Kapfenberg- joukkueessa. Edmonton Oilers varasi Ťoupalin NHL:ään 1987 varaustilaisuuden kuudennella kierroksella numerolla 126, mutta hän ei koskaan pelannut NHL:ssä. Maajoukkueurallaan Ťoupal edusti Tšekkoslovakiaa 1992 talviolympialaisissa ja 1991 MM-kisoissa. Olympiaturnauksesta Tšekkoslovakia saavutti pronssia. Tšekin maajoukkuetta hän edusti 1993 MM-kisoissa sekä 1994 talviolympialaisissa. MM- kisoissa tuloksena oli pronssimitali. ==Aiheesta muualla== * * Luokka:Tšekkoslovakialaiset jääkiekkoilijat Luokka:Tšekkoslovakialaiset olympiamitalistit Luokka:Tšekkiläiset jääkiekkoilijat Luokka:Edmonton Oilersin varaamat pelaajat Luokka:Vuonna 1966 syntyneet Luokka:Elävät henkilöt
Sargent Shriver

Robert Sargent Shriver, Jr. (9. marraskuuta 1915 Westminster, Maryland – 18. tammikuuta 2011) oli yhdysvaltalainen diplomaatti ja poliitikko. Hän kuului Kennedyn klaaniin ja oli eritoten läheisessä yhteydessä John F. Kennedyyn ja Robert F. Kennedyyn. Shriver toimi vuosina 1961–1966 Peace Corps -vapaaehtoisohjelman ja vuosina 1965–1968 Office of Economic Opportunity -viraston ensimmäisenä johtajana. Keväällä 1968 hän aloitti Yhdysvaltain Ranskan suurlähettiläänä, jona hän toimi vuoteen 1970. Vuonna 1972 hän oli demokraattisen puolueen presidenttiehdokkaan George McGovernin varapresidenttiehdokas korvaten Thomas Eagletonin, jonka aiempien masennuskohtausten katsottiin estävän hänen kykynsä toimia varapresidenttinä. He kuitenkin hävisivät vaalit Richard Nixonille. Shriver pyrki itse demokraattien presidenttiehdokkaaksi vuoden 1976 esivaaleissa, mutta hänen kampanjansa jäi lyhytikäiseksi. Shriver oli koulutukseltaan juristi, joksi hän valmistui Yalen yliopiston Yale Law Schoolista vuonna 1941. Pian valmistumisensa jälkeen hän ilmoittautui Yhdysvaltain laivastoon ja osallistui toiseen maailmansotaan. Shriver meni 23. toukokuuta 1953 naimisiin Eunice Kennedyn kanssa, joka oli John F. Kennedyn sisko. Heillä oli viisi lasta, neljä poikaa ja yksi tytär. Heidän tyttärensä Maria oli naimisissa Kalifornian entisen kuvernöörin, näyttelijä Arnold Schwarzeneggerin kanssa. Shriver sairasti Alzheimerin tautia, joka diagnosoitiin hänellä vuonna 2003. Hän kuoli 95-vuotiaana tammikuussa 2011. == Lähteet == == Aiheesta muualla == *Peace Corps biography Luokka:Yhdysvaltalaiset demokraattipoliitikot Luokka:Yhdysvaltalaiset diplomaatit Luokka:Presidential Medal of Freedom Luokka:Yhdysvaltalaiset vammaisten oikeuksien liikkeen edustajat Luokka:Vuonna 1915 syntyneet Luokka:Vuonna 2011 kuolleet
Maria Shriver

Maria Owings Shriver (s. 6. marraskuuta 1955 Chicago, Illinois) on NBC:n toimittaja, Kennedyn klaanin jäsen sekä Arnold Schwarzeneggerin entinen vaimo. Shriver kasvoi katolisessa perheessä nuorempana kahdesta lapsesta ja ainoana tyttärenä. Hänen isänsä on Yhdysvaltain varapresidenttiehdokas ja suurlähettiläs Sargent Shriver ja äiti Eunice Kennedy Shriver. Shriverin eno oli murhattu Yhdysvaltain presidentti John F. Kennedy. Loppuvuodesta 1977 Tom Brokaw esitteli Marialle itävaltalaisen kehonrakentajan, näyttelijän ja tulevan Kalifornian kuvernöörin Arnold Schwarzeneggerin hyväntekeväisyystennisottelussa, joka pelattiin Eunice Kennedyn kotona. Maria meni naimisiin Schwarzeneggerin kanssa 26. huhtikuuta 1986. Huhtikuussa 2011 pariskunta ilmoitti eroavansa.Arnold Schwarzenegger ja Maria Shriver eroavat HS.fi, 10.5.2011 Heillä on neljä lasta: * Katherine Eunice (s. 3. joulukuuta 1989) * Christina Maria Aurelia (s. 23. heinäkuuta 1991) * Patrick Arnold (s. 18. syyskuuta 1993) * Christopher Sargent Shriver (s. 27. syyskuuta 1997) == Ura == Hänen uransa alkoi televisiotoimittajana KYW-TV:ssä Philadelphiassa, Pennsylvaniassa. Vuodesta 1989 vuoteen 2004 hän oli ankkurina NBC:n Dateline -uutisissa. Elokuussa 2003 Shriver otti palkatonta vapaata NBC:ltä, kun hänen miehensä asettui ehdolle Kalifornian kuvernöörin vaaleissa. Kun hänen miehestään tuli 17. marraskuuta 2003 Kalifornian 38. kuvernööri, tuli hänestä samalla Kalifornian ensimmäinen nainen. Hän palasi raportoimaan Dateline NBC:lle vielä kahdesti, mutta ilmoitti 3. helmikuuta 2004 toivovansa, että hänet vapautetaan työstään NBC:llä eturistiriidan vuoksi. NBC:n uutisten johtaja ei kuitenkaan pidä tätä erona vaan kutsuu sitä pidennetyksi vapaaksi. Shriver on näytellyt pienen roolin omana itsenään lasten televisiosarjassa That’s So Raven. == Lähteet == * === Viitteet === == Aiheesta muualla == * Maria Shriver's campaign contributions * Shriver Resigns from 'Dateline NBC' Post - Associated Press, February 4, 2004. *Maria Shriver at NNDB Luokka:Kennedy-suku Luokka:Yhdysvaltalaiset toimittajat Luokka:Primetime Emmy -palkinnon saajat Luokka:Yhdysvaltalaiset vammaisten oikeuksien liikkeen edustajat Luokka:Vuonna 1955 syntyneet Luokka:Elävät henkilöt
Eunice Kennedy Shriver

Eunice Mary Kennedy Shriver (10. heinäkuuta 1921 Brookline, Massachusetts, Yhdysvallat – 11. elokuuta 2009) oli yhdysvaltalainen poliittinen vaikuttaja ja hyväntekeväisyyden harjoittaja. Kennedyn klaanin jäsen. Hänen isänsä oli Joseph P. Kennedy ja äiti Rose Kennedy. Hän oli viides lapsi yhdeksänlapsisesta perheestä. Hän meni naimisiin vuonna 1953 Sargent Shriverin kanssa, joka oli varapresidenttiehdokkaana vuonna 1972 sekä Ranskan suurlähettiläs. Heillä on viisi lasta. * Robert Sargent Shriver III 1954, * Maria Owings Shriver 1955 * Timothy Perry Shriver 1959 * Mark Kennedy Shriver 1964 * Anthony Paul Kennedy Shriver 1965 Shriver toimi aktiivisesti perheen vaalikampanjoissa, kuten miehensä sekä veljensä John F. Kennedyn ja tyttären Marian miehen Arnold Schwarzeneggerin. Hän perusti kehitysvammaisten urheilua edistävän Special Olympics -liikkeen ja johti sitä pitkään. == Lähteet == == Aiheesta muualla == Luokka:Kennedy-suku Luokka:Yhdysvaltalaiset vammaisten oikeuksien liikkeen edustajat Luokka:Vuonna 1921 syntyneet Luokka:Vuonna 2009 kuolleet
Rose Kennedy

Rose Fitzgerald Kennedy (22. heinäkuuta 1890 - 22\. tammikuuta 1995) tunnetaan ennen kaikkea Kennedyn klaanin perustajan ja päämiehen Joseph P. Kennedyn puolisona sekä Kennedyn suvun matriarkkana. ==Elämä== Rose Elizabeth Fitzgerald syntyi 22. heinäkuuta 1890.Kuosma 2014, s. 23. Hänen isänsä John Francis Fitzgerald oli vakuutusyhtiön omistaja, kunnallispoliitikko, demokraattien senaattori ja Bostonin pormestari.Kuosma 2014, s. 3. Rose valmistui Dorchesterin oppikoulusta 16-vuotiaana suoritettuaan kolmivuotisen tutkinnon jälkeen vielä neljännen lukuvuoden. Sen jälkeen hän kävi vuoden ajan bostonilaista Pyhän Sydämen luostarikoulua. Hän opiskeli myös pianonsoittoa musiikkikonservatoriossa. Syksyllä 1908 hän aloitti opinnot Hollannissa katolisessa luostarikoulu Blumenthalissa. Siellä hän oppi eurooppalaisten kielten lisäksi perheenäidille sopivia käytännön asioita kuten ruoanlaittoa ja ompelua sekä laulua ja soittoa. Blumenthalin jälkeen Fitzgerald palasi Yhdysvaltoihin ja valmistui newyorkilaisesta Pyhän Sydämen koulusta 19-vuotiaana.Kuosma 2014, s. 23–24. Fitzgerald palasi Bostoniin ja alkoi liikkua seurapiireissä. Hän kihlautui Joseph P. Kennedyn kanssa 1914, ja heidät vihittiin samana vuonna. Pariskunta asettui Bostoniin ja heille syntyi yhdeksän lasta:Kuosma 2014, s. 25. * Joseph P. Kennedy, Jr. (1915-1944) * John F. Kennedy (1917-1963, presidentti) * Rosemary Kennedy (1918-2005) * Kathleen Kennedy (1920-1948) * Eunice Kennedy (1921-2009) * Patricia Kennedy (1924-2006) * Robert F. Kennedy (1925-1968, oikeusministeri) * Jean Ann Kennedy (1928-2020, diplomaatti) * Edward M. Kennedy (1932-2009, senaattori) == Lähteet == * === Viitteet === == Aiheesta muualla == *National Historical site, Rose's home in Brookline. Luokka:Kuuluisien henkilöiden puolisot Luokka:Kennedy-suku Luokka:Yli satavuotiaiksi eläneet yhdysvaltalaiset Luokka:Vuonna 1890 syntyneet Luokka:Vuonna 1995 kuolleet
Jan Kopecký

Jan Kopecký (s. 28. tammikuuta 1982, Opočno, Tšekkoslovakia) on tšekkiläinen rallikuljettaja, joka on ajanut Skoda Motorsportin tehdastallissa WRC-2-sarjaa Skoda Fabia R5:lla. Kaudella 2020 Kopecky ajoi yksityisessä Toksport WRT -tallissa. Hänen kartanlukijanaan toimii Jan Hloušek. Aiemmin kartanlukijoina ovat olleet Pavel Dresler ja FIlip Shovánek.https://www.ewrc- results.com/profile/67-jan-kopecky/1 == Ura == Ensimmäisen MM-rallinsa Kopecký ajoi jo vuonna 2002 Saksassa. Ensimmäiset MM-pisteensä Kopecký sai vuonna 2006 Katalonian rallissa sijoittuessaan siellä viidenneksi. Kaudet 2006 ja 2007 Kopecký kiersi WRC-sarjaa yksityisrahoitteisella Skoda Fabia WRC:lla. Hänen sijoituksensa MM-sarjassa olivat 15. ja 12. Kopecký on kuusinkertainen Tšekin mestari, ja lisäksi hän on voittanut rallin EM-sarjan mestaruuden, Aasian- Tyynenmeren rallisarjan (APRC) mestaruuden sekä 2018 WRC2-luokan mestaruuden. WRC2 luokassa kuljettaja saa osallistua kauden aikana seitsemään MM- osakilpailuun, joista kuusi parasta lasketaan mukaan loppupisteisiin. Kauden 2018 MM-osakilpailuista Kopecky voitti WRC2 luokan viidessä ensimmäisessä ajamassaan kilpailussa. ==Saavutuksia== * WRC2 -nestaruus 2018 * ERC-mestaruus 2013 * APRC-mestaruus 2014 * Tšekin rallimestaruus 2004, 2012, 2015, 2016, 2017, 2018 ==Lähteet== ==Aiheesta muualla== *Kopecký MM-rallisarjan virallisilla sivuilla Luokka:Tšekkiläiset ralliautoilijat Luokka:Vuonna 1982 syntyneet Luokka:Elävät henkilöt
Kathleen Agnes Kennedy

Kathleen Agnes Cavendish, o.s. Kennedy, (20. helmikuuta, 1920 – 13. toukokuuta, 1948) oli Joseph P. Kennedyn toinen tytär ja Yhdysvaltain presidentti John F. Kennedyn sisar. Isänsä ollessa 1930-luvun lopussa lähettiläänä Englannissa Kathleen tapasi Devonshiren herttuan vanhimman pojan ja perijän, Hartingonin markiisin William John Robert Cavendishin. Vuonna 1943 Kathleen palasi Englantiin Punaisen Ristin palveluksessa. Äiti Rose Kennedy vastusti avioliittoa, samaten Cavendishit, koska Kennedyt olivat katolisia, Cavendishit protestantteja. Koska kirkkovihkiminen ei ollut mahdollista, pari solmi siviiliavioliiton toukokuussa 1944 ja Kathleenista tuli Hartingtonin markiisitar. Pian tämän jälkeen aviomies osallistui Normandian maihinnousuun. Syyskuussa hän kaatui Belgiassa, joten Kathleen jäi leskeksi. Hän jäi asumaan Englantiin ja tapasi myöhemmin lordi Peter FitzWilliamin, joka oli myös protestantti ja lisäksi eronnut. Nyt myös isä Joe Kennedy vastusti avioliittoa peläten sen haittaavan poikansa Johnin uraa politiikassa. Kathleen Kennedy ja FitzWilliam kuolivat lento-onnettomuudessa vuonna 1948.https://people.com/books/the-untold-story-of-kick-kennedy-who-died-in- plane-crash-with-her-married-lover/ == Lähteet == Luokka:Kennedy-suku Luokka:Vuonna 1920 syntyneet Luokka:Vuonna 1948 kuolleet
Patricia Kennedy Lawford

Patricia Kennedy Lawford (6. toukokuuta 1924 – 17. syyskuuta 2006) oli Kennedyn klaanin jäsen ja Joseph P. Kennedyn ja Rose Elizabeth Fitzgeraldin kuudes lapsi. Hän syntyi Brooklinessa Massachusettsissa. Patricia Kennedy työskenteli elokuva-alalla tuottajana ja elokuvaohjaajana, kun hän tapasi miehensä, näyttelijä Peter Lawfordin. Vuonna 1954 he menivät naimisiin. Jo liiton alussa ilmeni ongelmia, kun Peterin oli vaikea hyväksyä vaimonsa vankka katolinen usko. Taustalla vaikutti myös paineet Kennedyn klaanin imagon ylläpitämisestä. Peterille kehittyi pian alkoholiongelma, ja liitto päättyi avioeroon vuonna 1966. Liitosta syntyi neljä lasta: *Christopher Lawford (1955–2018) *Sydney Maleia Lawford (s. 1956) *Victoria Francis Lawford (s. 1958) *Robin Elizabeth Lawford (s. 1961) == Lähteet == Luokka:Kennedy-suku Luokka:Vuonna 1924 syntyneet Luokka:Vuonna 2006 kuolleet
Ahvāz

Ahvāz on kaupunki Iranin lounaisosassa, Karun-joen varrella. Vuonna 2016 siellä oli noin 1,2 miljoonaa asukasta. == Historia == Ahvāz perustettiin Sassanidien dynastian alkuaikoina 200-luvulla Ardashir I:n määräyksestä. Hän patosi joen, mistä saatiin kasteluvettä viljelyksille, ja antoi kaupungille nimeksi Hormuzd Ardashīr. Kun muslimi-arabit valloittivat sen 700-luvulla, he nimesivät sen uudelleen Sūq al-Ahwāziksi ("Ahwāzin markkinat"). Ahwāz tulee samasta paikallisen sotaisan heimon arabiankielisestä nimestä kuin Khūzestānin alueen nimi. 1100-luvun arabihistorioitsijat kuvasivat Ahwāzia tärkeäksi sokeriruo'on ja riisin viljelyalueen keskukseksi, jota kastellaan joen toiselle puolelle kiinteälle kalliolle rakennetusta padosta. Ahvāz oli alkanut rappeutua 1800-luvulla, kun pato romahti ja melkein tuhosi kaupungin. Öljyn löytäminen Khūzestānista 1900-luvulla toi Ahvāziin uutta vaurautta. Koska Ahvaz sijaitsee lähellä rajaa, se kärsi pahoin Irakin–Iranin sodasta vuosina 1980–1988. == Talous == Nykyisin kaupungin suurin työllistäjä on Fooladin terästehdas. Sen sponsoroima jalkapallojoukkue Foolad FC pelaa Iranin pääsarjassa.Foolad Yazd Persian League == Liikenne == Ahvāz on Trans-Iranin rautatien risteysasema. Siletä on maantieyhteys Ābādāniin, Khorramshahriin, Shūshtariin, Dezfūliin ja öljykentille, ja säännöllisiä lentoja Teherāniin. == Ilmasto ja ympäristö == Ahvaz tunnetaan kuumasta ja kuivasta ilmastostaan, ja kesälämpötilat nousevat toisinaan yli 50 celsiusasteeseen. Hiekkamyrskyt ja pölymyrskyt ovat myös kesäkaudella yleisiä. Talvella alin lämpötila voi muutamaan plusasteeseen, mutta lumisadetta ei esiinny. Viime vuosina Ahvaz on kohdannut ympäristöhaasteita, kuten ilmansaasteita ja vesipulaa. Vuonna 2011 Maailman terveysjärjestö WHO nimesi Ahvāzin maailman saastuneimmaksi kaupungiksi. Syy Ahvāzin saastuneisuuteen löytyy kaupungin öljyntuotannosta. Saasteet voivat olla erittäin vaarallisia, aiheuttaa erilaisia sairauksia, ja olla haitallisia kasvillisuudelle. Iran - Khuzestan - Ahvaz - White Bridge & Karoon River.jpg|Karunjoen ylittävä silta Kuva:AJUMSHOSPITAL.JPG|Sairaala Kuva:Darmangah.jpg|Katukuvaa Kuva:Ali mahziar.JPG|Moskeija == Lähteet == ==Aiheesta muualla == Luokka:Iranin kaupungit Luokka:Khūzestān
Jean Kennedy Smith

Jean Ann Kennedy Smith (syntyään Jean Ann Kennedy, 20. helmikuuta 1928 Boston, Massachusetts – 17. kesäkuuta 2020 New York City, New York) oli yhdysvaltalainen diplomaatti. Hän oli Joseph P. Kennedyn ja Rose Kennedyn kahdeksas lapsi. Hän toimi Yhdysvaltain suurlähettiläänä Irlannissa. Hänen veljensä oli Yhdysvaltain 35. presidentti John F. Kennedy, ja Jean Ann Kennedy osallistui veljensä kampanjaan vuonna 1960.The Last Kennedy: Jean Kennedy Smith ABC 2009 == Lähteet == == Aiheesta muualla == Luokka:Yhdysvaltalaiset diplomaatit Luokka:Yhdysvaltalaiset demokraattipoliitikot Luokka:Vuonna 1928 syntyneet Luokka:Vuonna 2020 kuolleet Luokka:Kennedy-suku
Jennifer Hudson

Jennifer Kate Hudson (s. 12. syyskuuta 1981 Chicago, Illinois, Yhdysvallat) on yhdysvaltalainen laulaja ja näyttelijä. == Ura == Hudson oli yksi finalisteista American Idolin kolmannella tuotantokaudella vuonna 2004. Hän putosi välieräkierroksella, mutta pääsi finaaleihin tuomari Randy Jacksonin villillä kortilla. Finaaleissa Hudson putosi kuudentena. Marraskuussa 2006 Hudson teki levytyssopimuksen Clive Davisin J Recordsin kanssa. Davis on auttanut pinnalle muiden muassa Aretha Franklinin ja Whitney Houstonin. Hudsonin ensimmäinen elokuvarooli musikaalielokuvassa Dreamgirls (2006) sai osakseen suurta huomiota. Hänet valittiin Broadway-musikaalin elokuvaversioon monen ammattilaisnäyttelijän ja -laulajan joukosta. Hudson voitti roolistaan useita palkintoja, joista merkittävimpiä ovat Oscar, Bafta-palkinto, Golden Globe ja SAG-palkinto parhaasta naissivuosasta. Vuonna 2008 Hudson näytteli Sex and the City – Sinkkuelämää -elokuvassa Louisea. Hän sai tähden Hollywood Walk of Famelle vuonna 2013. Vuonna 2019 Hudson näytteli pääosaa Grizabellaa musikaalielokuvassa Cats, jonka ohjasi Tom Hooper. Vuonna 2022 Hudson palkittiin Tony-palkinnolla. Hänestä tuli tuolloin yksi harvoista taiteilijoista, joka on palkittu kaikilla neljällä merkittävimmällä viihdealan palkinnolla: televisioalan Emmy-palkinnolla, musiikkialan Grammy-palkinnolla, elokuva-alan Oscar-palkinnolla ja teatterialan Tony-palkinnolla. == Yksityiselämä == Ennen uraansa Hudson työskenteli Burger King -hampurilaisravintolassa. Hudsonin äiti ja veli löydettiin ammuttuina äidin Chicagon-asunnosta 24. lokakuuta 2008. Muutamaa päivää myöhemmin myös Hudsonin 7-vuotias sisarenpoika löytyi ammuttuna. Teoista pidätettiin Hudsonin sisaren entinen mies. Hudsonilla on kihlattunsa David Otungan kanssa yksi lapsi, elokuussa 2009 syntynyt poika. == Julkaisut == === Albumit === * Jennifer Hudson (27. syyskuuta 2008) * I Remember Me (22. maaliskuuta 2011) * JHUD (23. syyskuuta 2014) == Lähteet == == Aiheesta muualla == * * * Luokka:Yhdysvaltalaiset laulajat Luokka:Yhdysvaltalaiset näyttelijät Luokka:American Idol -kilpailijat Luokka:Grammy-palkinnon saajat Luokka:Oscar- palkinnon saajat Luokka:Golden Globe -palkinnon saajat Luokka:SAG-palkinnon saajat Luokka:Hollywood Walk of Fame Luokka:Vuonna 1981 syntyneet Luokka:Elävät henkilöt
LaToya London

LaToya Renee London (s. 29. joulukuuta 1978 San Francisco, Kalifornia) on yhdysvaltalainen R&B-; ja soul-laulaja, joka oli yksi American Idol -televisiokilpailun kolmannen kauden finalisteista. Hän sijoittui kilpailussa neljänneksi. Peak Recordsin tuottama Londonin esikoisalbumi Love & Live ilmestyi 20. syyskuuta 2005. Albumilta julkaistiin singlenä kappaleet ”Appreciate”, ”Every Part of You” ja ”State of My Heart”. Vuosina 2007–2010 London esiintyi Alice Walkerin Häivähdys purppuraa -romaaniin perustuvan Broadway-musikaalin The Colour Purple Chicagon näytöksissä Nettien roolissa. Luokka:Yhdysvaltalaiset laulajat Luokka:American Idol -kilpailijat Luokka:Vuonna 1978 syntyneet Luokka:Elävät henkilöt
Mercury Messenger

Mercury Messenger on java-pohjainen pikaviestintäohjelma, joka tukee Windows Live Messenger ja Jabber -protokollia. Mercury Messenger on saatavilla Windowsille, Linuxille ja Macintoshille. == Ominaisuudet == Mercury Messenger tarjoaa tuen suurimpaan osaan Windows Live Messengerin ominaisuuksista. Näiden lisäksi Mercury Messengerissä on useita lisäominaisuuksia. Huomattavimmat ominaisuudet: ;Välilehditetty keskustelut: Tämä ominaisuus on lähellä välilehditettyä selausta. Se tarjoaa mahdollisuuden pitää kaikki keskustelut yhdessä ikkunassa. ;Useamman käyttäjätunnuksen yhtäaikainen käyttö: Mercury tarjoaa mahdollisuuden olla kirjautuneena sisään usealla eri tunnuksella. ;Henkilökohtaiset nimet: Mercury antaa sinulle mahdollisuuden käyttää eri nimeä jokaisessa keskustelussa. ;Nimimerkki- ja henkilökohtainen viestirullain: Nimimerkki ja henkilökohtainen viestirullain antaa sinulle mahdollisuuden vaihtaa automaattiesti 30 sekunnin välein nimimerkki ja/tai henkilöhtainen viesti seuraavaan listassa. ;IRC -tyyliset komennot: Mercury tukee IRC:n slash-komentoja (esimerkiksi /away) ;Tapahtumailmoitukset: Mercury tarjoaa mahdollisuuden erilaisiin tapahtumailmoituksiin. Esimerkiksi saapunut viesti, tilan vaihtuminen jne. Ilmoitustapojakin on useita. Jokaiselle yhteydelle pystyy erikseen määrittämään tapahtumailmoitukset. ;Muokattavat näkymät: Mercury Messenger 1710 Betassa ja myöhemmissä versiossa on Yhteysnäkymä, Ryhmänäkymä, Yleinen näkymä, Yhteystietokortti, Viestinäkymä ja Keskustelunäkymä voidaan tehdä juuri sellaisiksi kuin käyttäjä haluaa käyttäen HTML-kieltä. ;Käyttöjärjestelmäyhteensopivuus: Koska Mercury Messenger on kirjoitettu javalla voidaan Mercurya käyttää jokaisella käyttöjärjestelmällä, jossa on Java Runtime Environment. (JRE 1.4.2 tai uudempi). ;Kielet: Mercury Messenger on saatavana usealle eri kielelle, joiden joukkoon kuuluu myös suomi. ==Aiheesta muualla== * Mercury Messenger Luokka:Pikaviestintäohjelmat
Kathleen Kennedy Townsend

Kathleen Hartington Kennedy Townsend (s. 4. heinäkuuta 1951) on yhdysvaltalainen demokraattipoliitikko. Hän toimi Marylandin apulaiskuvernöörinä 1995–2003.http://msa.maryland.gov/msa/mdmanual/08conoff/ltgov/former/html/msa12084.html Hän pyrki Marylandin kuvernööriksi vuonna 2002, mutta hävisi vaalit republikaani Robert L. Ehrlichille. Ehrlich sai äänistä 51,55 prosenttia ja Kennedy 47,68 prosenttia. Kathleen Kennedy Townsend on murhatun senaattori Robert F. Kennedyn vanhin lapsi 11-lapsisesta perheestä. Hän kuuluu näin ollen Kennedyn klaaniin. Hän sai nimensä tätinsä herttua Kathleen Agnes Kennedyn mukaan, joka kuoli lento-onnettomuudessa 1948. == Lähteet == == Aiheesta muualla == Luokka:Kennedy-suku Luokka:Yhdysvaltain osavaltioiden varakuvernöörit Luokka:Yhdysvaltalaiset demokraattipoliitikot Luokka:Vuonna 1951 syntyneet Luokka:Elävät henkilöt
Romano Mussolini

Romano Mussolini (26. syyskuuta 1927 Forlì, Italia – 3. helmikuuta 2006 Rooma, Italia) oli italialainen jazzmuusikko ja taidemaalari. Mussolini oli perheensä nuorin poika. Hänen vanhempansa olivat diktaattori Benito Mussolini ja tämän puoliso Rachele Mussolini. Hän ei koskaan kiinnostunut politiikasta, mutta osoitti jo nuorena merkkejä musikaalisesta lahjakkuudesta. Toisen maailmansodan päätyttyä Mussolini perusti jazz-yhtyeen, josta tuli varsin suosittu Italiassa. Hän esiintyi yhtyeensä kanssa monien merkittävien jazzmuusikoiden – muun muassa Chet Bakerin, Dizzy Gillespien ja Duke Ellingtonin – kanssa. Romano Mussolini kuoli 78-vuotiaana sairauskohtaukseen roomalaisessa sairaalassa. Hän oli kuollessaan viimeinen Benito Mussolinin kuudesta lapsesta. Mussolini oli kaksi kertaa naimisissa. Hänen ensimmäinen vaimonsa oli Sophia Lorenin sisar Anna Maria Scicolone, jonka kanssa hän sai lapset Elisabettan ja Alessandran. Toisesta avioliitosta näyttelijä Carla Puccinin kanssa hän sai kolmannen tyttären Rachelen, jonka hän nimesi äitinsä mukaan. Mussolinin lapsista Alessandra on nykyisin Euroopan parlamentin jäsen. Mussolinin lapsenlapsi, Alessandran lapsi, Romano Floriani Mussolini on ammattilaisjalkapalloilija. == Lähteet == Luokka:Italialaiset jazzmuusikot Luokka:Jazzpianistit Luokka:Vuonna 1927 syntyneet Luokka:Vuonna 2006 kuolleet
Liedon keskuskoulu

Liedon keskuskoulu on peruskoulun yläaste Liedossa, Länsi-Suomen läänissä. Koulu toimi 31.7.2001 saakka nimellä Liedon-Tarvasjoen yläaste ja mukana oli lietolaisten oppilaiden lisäksi oppilaita myös Tarvasjoelta. Tuolloin Tarvasjoella aloitti kuitenkin oma yhtenäinen vuosiluokkien 1–9 peruskoulu, ja vuodesta 1967 alkanut perusopetuksen yhteistyö loppui Liedon ja Tarvasjoen välillä. 1.10 2022 Koulun nimi vaihdettiin Liedon Yhtenäiskouluun johon liitettiin Taatilan Koulu. Lukuvuodella 2008-2009 Liedon keskuskoulussa oli lähes 500 oppilasta ja 50 opettajaa. Koulussa on normaalit yläasteluokat 7–9 (yhteensä 23 luokkaa), joiden perusryhmien oppilasmäärä on noin 22. Lisäksi koulussa on yksi ESY-luokka. Liedon perusopetuksessa A1-kielenä (ala-asteella kaikille yhteisenä vieraana kielenä) on englanti. Yläasteella kaikille alkavana B1-kielenä opiskellaan ruotsia. Ala-asteella vapaaehtoisena kielenä oppilaat ovat voineet valita ruotsia tai saksaa, joiden opiskelu jatkuu Keskuskoulussa A2-kielenä. Lisäksi kahdeksannella luokalla alkavista B2-kielistä oppilailla on valittavanaan saksa, ranska, venäjä ja italia, joista ryhmät muodostuvat mikäli vähintään noin kymmenen oppilasta on valinnut kielen. Kirkonkulman koululla aloittanut musiikkiryhmä voivat jatkaa painotettua musiikin opiskeluaan Keskuskoulussa; tunteja on seitsemänsillä vuosiluokilla kaksi viikkotuntia yli normaalin opetussuunnitelman. Uuteen opetussuunnitelmaan koulussa siirrytään vaiheittain siten, että lukuvuonna 2004–2005 uuden OPS:n mukaan opiskelevat 7. luokat, jotka vievät opetussuunnitelmaa mukanaan, ja vuonna 2006 sen mukaan opiskelevat kaikki yläasteen luokat. Keskuskoulu Luokka:Suomen peruskoulut
Hurjapäät

Hurjapäät () on vuonna 2001 ensi-iltansa saanut yhdysvaltalainen elokuva. Suomessa elokuvan ikäraja on 16 vuotta. Elokuvalle on tehty yhdeksän jatko- osaa: 2 Fast 2 Furious, Hurjapäät: Tokio Drift, Fast & Furious, Fast & Furious 5, Fast & Furious 6, Fast & Furious 7, Fast & Furious 8, Fast & Furious 9 ja Fast & Furious X. Elokuvasarjaa täydentää myös lyhytelokuvat Turbo-Charged PreludeTurbo-Charged Prelude Wikia ja Los BandolerosLos Bandoleros Wikia . == Juoni == Los Angelesin kaduilla tapahtuu. Nuori poliisi, Brian O’Conner (Paul Walker) soluttautuu katuajojen kingin Dominicin (Vin Diesel) tiimiin tutkiakseen rekkojen varastelutapauksia. Kukaan ei aluksi huomaa Brianin todellisuudessa olevan poliisi, kunnes Vince (Matt Schulze) Dominicin tiimistä alkaa epäillä. Brian kuitenkin onnistuu pitämään poliisin uransa piilossa ja rakastuu Dominicin siskoon Miaan (Jordana Brewster) ja ystävystyy Dominicin kanssa. Lopuksi hän joutuu valitsemaan onko hän tapauksessa poliisien puolella, vai onko hän Dominicin ja tiimin puolella. Hän antaa autonsa Dominicille, jotta tämä pääsee pakenemaan poliiseja. On nimittäin selvinnyt, että Dominicin tiimi oli syyllinen varkauksiin. Dominic (Vin Diesel) johtaa tiimiään johon kuuluvat Letty (Michelle Rodríguez), Jesse (Chad Lindberg), Leon (Johnny Strong) ja Vince (Matt Schulze). Dominic seurustelee Lettyn kanssa, mutta kaikessa on mutkia matkalla. Vince taas on rakastunut Dominicin siskoon Miaan, mutta Mia taas ei halua lähteä veljensä kavereiden kanssa ulos ennen kuin hän joutuu puolustamaan Briania, koska Vince ärsyttää häntä tahallaan, jolloin Mia suostuu menemään ulos Brianin kanssa. == Rooleissa == == Lähteet == == Aiheesta muualla == * * Leffatykki.comin arvostelu * Film-o- holic.comin arvostelu * MTV3:n arvostelu Luokka:Vuoden 2001 yhdysvaltalaiset elokuvat Luokka:Hurjapäät Luokka:Rob Cohenin ohjaamat elokuvat Luokka:Seulonnan keskeiset artikkelit Luokka:Autourheiluelokuvat
Last in Line

Last in Line voi tarkoittaa ainakin: * Nylon Beatin albumia Last in Line * Nylon Beatin kappaletta Last in Line * Dion albumia The Last in Line
FC Groningen

FC Groningen on jalkapalloseura Groningenistä, Alankomaista. Se pelaa maan korkeimmalla sarjatasolla Eredivisiessä. Seura perustettiin 16. kesäkuuta vuonna 1971 Groninger Voetbal en Atletiek Vereniging -urheilujärjestöstä. Joukkue pelasi kolme vuotta maan huipputasolla ennen putoamistaan 2. divisioonaan. Joukkue nousi takaisin huipulle Ronald ja Erwin Koemanin sekä hyökkääjä Jan van Dijkin aikakaudella ja kaudella 1982–1983 se pääsi myös euro-otteluihin. Toistaiseksi joukkueen paras tulos Eredivisiestä on kaudelta 1990–1991, jolloin se oli loppupisteissä kolmas. Kaudella 2014–2015 Groningen otti seurahistorian ensimmäisen mestaruuden, kun se kaatoi FC Zwollen Alankomaiden cupin finaalissa 2-0. Groningen win KNVB Cup for first time after beating PEC Zwolle Joukkueen värit ovat vihreä ja valkoinen. Se pelaa kotiottelunsa uudella, 22 000 -paikkaisella Euroborg-stadionilla. Joukkue pelasi 72 vuotta vanhalla 13 000 -paikkaisella Oosterpark-stadionilla, viimeisimmän ottelunsa joulukuussa 2005. Kaudella 2004/05 joukkueen kotiotteluiden katsojakeskiarvo oli 12 000 henkeä. == Saavutukset == * Alankomaiden cup: 2015 == Tunnettuja pelaajia == * Jan van Dijk * Milko Djurovski * Ron Jans * Johan de Kock * Erwin Koeman * Ronald Koeman * Wim Koevermans * Johan Neeskens * Michael Reiziger * Adri van Tiggelen * John de Wolf * Arjen Robben * Fandi Ahmad == Entisiä valmentajia == * Ernest FaberFaber volgend seizoen trainer van FC Groningen * Pieter Huistra * Ron Jans * Dwight Lodeweges * Robert Maaskant * Pim Verbeek * Hans Westerhof == Lähteet == == Aiheesta muualla == * Virallinen sivu * Kannattajien sivu * Tilastoja Groningen Luokka:Groningenin urheilu Luokka:Vuonna 1971 perustetut urheiluseurat
Joseph Patrick Kennedy II

Joseph Patrick Kennedy II (s. 24. syyskuuta 1952) on yhdysvaltalainen poliitikko. Hän on edesmenneen senaattori Robert F. Kennedyn ja Ethel Kennedyn (o.s. Skakel) ensimmäinen poika. Nimensä hän sai isoisänsä Joseph P. Kennedyn mukaan. Kennedy perusti voittoa tuottamattoman organisaation Citizens Energy Corporation. Vuonna 1986 hänet valittiin Yhdysvaltain edustajainhuoneeseen Massachusettsista ja hän toimi edustajainhuoneen jäsenenä kahdentoista vuoden ajan, vuodesta 1987 vuoteen 1999. Hän erosi Sheila Rauchista ja avioitui myöhemmin Beth Kellyn kanssa. Hänen poikansa Joe Kennedy III valittiin edustajainhuoneeseen vuonna 2013. == Lähteet == *Kennedy Biographical Directory of the United States Congressin sivuilla Luokka:Kennedy-suku Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Vuonna 1952 syntyneet Luokka:Elävät henkilöt
Ville Taulo

Ville Taulo (s. 14. elokuuta 1985 Lahti) on suomalainen jalkapalloilija, joka edustaa Veikkausliigassa pelaavaa HIFK:ta. Hän on pelipaikaltaan keskikenttäpelaaja tai keskuspuolustaja. Taulo edusti kaudella 2007 Veikkausliigassa pelaavaa FC Lahtea, mutta kaudeksi 2008 tiet erkanivat. Taulo solmi kaksivuotisen pelaajasopimuksen HJK:n kanssa. Veikkausliigassa Taulo on pelannut 60 ottelua, ja tehnyt niissä seitsemän maalia. Suomen maajoukkueessa hän on pelannut kolme ottelua A-maajoukkuetasolla ja lisäksi lukuisia juniorimaaotteluita. Hän on ollut muun muassa RKC Waalwijkin sekä NEC Nijmegenin testattavana. == Lähteet == ==Aiheesta muualla== *Taulo Tähtipelaajaesittelyssä Nelosen Veikkausliigasivuilla *Taulo PlayerHistory.com-tietokannassa *Profiili Vekkausliigan sivuilla Luokka:Suomalaiset jalkapalloilijat Luokka:Jalkapallon Suomen Cupin mestarit Luokka:Vuonna 1985 syntyneet Luokka:Elävät henkilöt
Michael Kennedy

Michael LeMoyne Kennedy (27. helmikuuta 1958 – 31. joulukuuta 1997) oli Robert F. Kennedyn ja Ethel Skakelin kuudes lapsi. Hän oli presidentti John F. Kennedyn ja senaattori Edward M. Kennedyn veljenpoika. Michael Kennedy työskenteli veljensä Joseph Patrick Kennedyn energiaorganisaatiossa ja vaaleissa sekä setänsä Edward M. Kennedyn vaalikampanjassa 1994. Vuonna 1997 häntä syytettiin lapsenvahdin raiskauksesta. Tapaus aiheutti valtavan kohun. == Perhe == Michael Kennedy oli naimisissa Victoria Giffordin kanssa. Heillä on kolme lasta: Michael LeMoyne Kennedy Jr. (s. 9. tammikuuta 1983), Kyle Francis Kennedy (s. 6. heinäkuuta 1984) ja Rory Gifford Kennedy (s. 14. marraskuuta 1987). Kennedyllä oli neljä siskoa ja kuusi veljeä: Kathleen Kennedy Townsend, Joseph Patrick Kennedy II, Robert F. Kennedy, Jr., David Anthony Kennedy, Courtney Kennedy Hill, Kerry Kennedy, Christopher George Kennedy, Matthew Maxwell Taylor Kennedy, Douglas Harriman Kennedy ja Rory Kennedy. == Kuolema == Michael Kennedy kuoli lasketteluonnettomuudessa samana vuonna 1997 Aspenissa Coloradossa. Hän oli laskettelemassa Kennedyn klaanin jäsenien kanssa. Hänen tapaturmaisesta kuolemastaan on ollut liikkeellä erilaisia teorioita. Luokka:Yhdysvaltalaiset liikemiehet Luokka:Kennedy-suku Luokka:Vuonna 1958 syntyneet Luokka:Vuonna 1997 kuolleet
Kuitulevy

Kuitulevy (myös puukuitulevy) on rakentamisessa ja kalusteteollisuudessa käytetty materiaali, jonka raaka-aineena käytetään puutuoteteollisuuden jätepuuta ja koivukuitua. Levyjä valmistetaan lämmön ja paineen avulla toisiinsa liitetyistä puukuiduista. Puukuitulevyjä ovat esimerkiksi lastulevyt ja tuulensuojalevyt. Kuitulevyt jaotellaan kolmeen eri tyyppiin: *Kova kuitulevy (K) eli kovalevy, tiheys yli 800 kg/m³ *Puolikova kuitulevy (P) eli rakennekuitulevy, tiheys 300–800 kg/m³ *Huokoinen kuitulevy (H), tiheys alle 300 kg/m³ Valmistuksessa puuhake kuidutetaan ja jauhetaan, jolloin kuidut huopaantuvat. Suomessa käytössä olevassa märkämenetelmässä massaan lisätään vettä ja usein myös lisäaineita kuten liimaa. Massa ohjataan viiralle, jossa vettä puristetaan pois. Massa jaetaan arkeiksi, jotka kuivataan tai puristetaan. Arkit voidaan myös lämpökäsitellä lujuuden lisäämiseksi. Lisäaineina käytetään liimaa ja muita lisäaineita, joita tarvitaan yleensä alle 1 prosenttia. Lujuuden lisäämisen käytetään tärkkelystä, keinohartseja ja kuivuvia öljyjä. Parafiini parantaa vedenkestävyyttä. Palonkestävyyden edistämiseen sopivat alumiinihydroksidia ja fosforiyhdisteet.Puuinfo.fi Viitattu 27.10.2011. Kuitulevyjä käytetään sisäpuoliseen verhoukseen, sekä lämmön-, tuulen- ja ääneneristeenä. Kuitulevyn etuja ovat tasa-aineisuus ja syynsuunnan puuttuminen, tiiviys, helppo työstettävyys ja asennettavuus sekä huokea hinta. Rakentamisen ohella puukuitulevyjä käytetään kalusteteollisuudessa ja huokoista puukuitulevyä eristämiseen. Puukuitulevyn standardikoko on 1220 × 2745. Puukuitulevyjä voidaan pinnoittaa puuviilulla, paperilla, kankaalla, muovilla, lasikuitukankaalla, metallilla tai korkilla. ==Lähteet== == Aiheesta muualla == * Metsäteollisuus ry * Levyteollisuus tilastoina Metsäteollisuuden tilastopalvelu Tilda Luokka:Rakennuslevyt Luokka:Puupohjaiset materiaalit Luokka:Rakennuseristeet
Jan Kromkamp

Jan Kromkamp (s. 17. elokuuta 1980 Makkinga, Alankomaat) on alankomaalainen jalkapalloilija, joka edustaa PSV Eindhovenia. Hänen pelipaikkansa on puolustaja. Uransa aikana Kromkamp on edustanut myös AGOVV Apeldoornia, Go Ahead Eaglesiä, AZ Alkmaaria, Villarrealia ja Liverpoolia. Alankomaiden maajoukkueessa hän pelasi ensi kerran 18. elokuuta 2004. Yhteensä hän on pelannut 11 A-maaottelua. Luokka:Alankomaalaiset jalkapalloilijat Luokka:Vuonna 1980 syntyneet Luokka:Elävät henkilöt
Pieni Korppi

Pieni Korppi eli Hosa (, s. noin 1820 – 1889) oli arapaho -intiaanien nawathinehena -heimon päällikkö. Pieni Korppi oli tunnettu komeasta ulkomuodostaan ja hyvistä puhujanlahjoista. Hän oli rauhanvälittäjänä jo vuonna 1840 kun arapahot, tekivät rauhan cheyenitten, kiowien, comanchien ja tasanko apassien kanssa. Hän myös toivotti kullankaivia tervetulleeksi tiipiiseensä kun he saapuivat saapumisen Denveriin kultakuumeen aikana. Huolimatta kaikista poniteluistaan rauhan säilyttämiseksi hän joutui allekirjoittamaan Yhdysvaltojen hallituksen ja cheyennejen ja arapahojen vuonna 1861 tekemän Fort Wise-sopimuksen. Siinä sovittiin että intiaanit muuttavat pienempään reservaattiin reservaatista joka sijaitsi nykyisien Coloradon, Kansain, Nebraskan ja Wyomingin alueilla jotka heille oli luovutettu vuoden 1851 Fort Laramien sopimuksessa.Suuri intiaanikirja, s. 73, 76, 85, 88 Kaikki arapahojohtajat eivät kuitenkaan suostuneet allekirjoittamaan sopimusta, ja Pieni Korppikin pettyi pian sillä Yhdysvaltojen joukot hyökkäsivät rauhallisten intiaanien leiriin ja järjestivät Sand Creekin verilöylyn.Suuri intiaanikirja, s. 78 John M. Chivingtonin kostoretki päättyi rauhallisen cheyenneintiaanienkylän teurastukseen 29 marraskuuta vuonna 1864. Kylän johtajista Musta Pata, Valkoinen Antilooppi ja Vasen Käsi, jäi henkiin vain Musta Pata. Miehiä, naisia ja lapsia pahoinpideltiin julmasti ja heiltä vietiin päänahat. Sotilaiden raakuus sai koko kansakunnan tyrmistymään.Suuri intiaanikirja, s. 78 Pieni Korppi ja hänen arapaho heimonsa selviytyivät vain sen vuoksi että olivat leiriytyneet kauas muista arapahoista ja cheyenneista. Pieni Korppi hyväksyi kuitenkin vuonna 1867 Medicine Lodge-sopimuksen jossa arapahoille annettiin reservaatti Arkansas joen ja Cimarron joen (Arkansas joen sivujoki) läheltä intiaani aluetta. Vuonna 1871 Pieni Korppi kävi Washingtonissa DC:ssä sekä muissa Itä-Yhdysvaltojen kaupungeissa. New Yorkissa hän puhui Cooper Unionissa (yksityinen korkeakoulu) tieteen ja taiteen edistämisestä. Presidentti Grant tarjosi hänelle rauhanmitaliakin mutta hän sanoi ettei ansaitse sitä koska ei ollut ikinä sodassa valkoisten kanssa ollutkaan. Pieni Korppi onnistui pysyttelmään puolueettomana Red River-sodan aikana 1874–1875. Viimein hän muutti asumaan Blaine Countyyn, Oklahomaan jossa hän kuoli vuonna 1889. == Lähteet == === Viitteet === Luokka:Yhdysvaltalaiset intiaanipäälliköt Luokka:Vuonna 1820 syntyneet Luokka:Vuonna 1889 kuolleet
Isäntä

Isäntä on sosiaalihistoriallisessa mielessä vapaa mies, jolla on palvelusväkeä. Antiikin Roomassa isäntä saattoi omistaa epävapaata palvelusväkeä, mutta tällä saattoi olla myös vapaita suojatteja klienttejä. Latinankielisestä sanasta patron on puhekieleen tullut sana patruuna, jolla useimmin viitataan teollisuuslaitoksen tai kartanon omistajaan. Tavallisimmin isäntä on maalaistalon miespuolinen haltija, tilallinen eli talollinen. Yleiskielessä isäntä-sanalla on myös muita merkityksiä: (miespuolinen) omistaja, haltija, käskijä; tilaisuuden toimeenpanijana toimiva mies tai laitos; tarustossa miespuolinen haltija kuten Tapio, metsän isäntä. == Lähteet == Luokka:Miesten nimitykset Luokka:Sääty-yhteiskunta
KTP-Basket

KTP-Basket on kotkalainen koripallojoukkue, joka pelaa Suomen korkeimmalla sarjatasolla Korisliigassa. Kotkan Työväen Palloilijoiden miesten edustusjoukkue on pelannut Suomen korkeimmalla sarjatasolla yhtä kautta lukuun ottamatta yhtäjaksoisesti vuodesta 1957 lähtien. Joukkue on saavuttanut kaikkiaan 25 SM-mitalia joista kuusi kultaisia. Suomen cupin joukkue on voittanut yhdeksän kertaa, useammin kuin mikään muu miesjoukkue. KTP:n kotikenttä on Steveco-areena. KTP on jäädyttänyt miespelaajistaan Larry Poundsin pelinumeron 14 ja Pertti Marttilan pelinumeron 12. Lisäksi se on jäädyttänyt valmentaja Erkki Hiltusen paidan.http://www.kymensanomat.fi/Online/2015/10/07/Pertti%20Marttilan%20pelinumero%20j%C3%A4%C3%A4dytettiin/2015319676072/4 http://www.basket.fi/uutiset/kaikki_uutiset/?x122462=34572021 KTP-Basket pelasi kaudella 2013–2014 eurooppalaisten seurajoukkueiden tuolloin kolmanneksi korkeimmalla tasolla EuroChallengessa. Kaudella 2015–2016 se osallistui ensimmäistä kertaa järjestettyyn FIBA Europe Cupiin. Alkuvuodesta 2016 KTP:n uutisoitiin kärsivän talousvaikeuksista.http://www.kymensanomat.fi/Online/2016/02/28/My%C3%B6s%20KTP- Basketilla%20rahat%20lopussa/2016320388537/4 http://yle.fi/urheilu/ikavat_koripallouutiset_saavat_jatkoa__nyt_myos_ktp- basket_konkurssiuhan_alla/8706334 Huhtikuussa 2016 seura päätti olla jatkamatta päävalmentaja Anton Mirolybovin sopimusta KTP:n jäätyä runkosarjassa yhdeksänneksi eli ulos pudotuspeleistä.http://yle.fi/uutiset/ktp_basket_etsii_uuden_valmentajan__kausi_oli_pettymys/8777758http://www.ktpbasket.fi/index.php/uutiset/arkisto/1006-mirolybov- ei-jatka-ktp-basketissa Uudeksi päävalmentajaksi valittiin Ray Ailushttp://www.kymensanomat.fi/Online/2016/04/08/KTP- Basket%20vahvisti%20Ailuksen%20pestin%20%E2%80%94%20%E2%80%9DH%C3%A4n%20varmasti%20panee%20ukot%20t%C3%B6ihin%E2%80%9D/2016320581771/4 . == Saavutukset == * Suomen mestari 1958, 1967, 1988, 1991, 1993 ja 1994 ** SM-hopea 1960, 1961, 1985, 1986, 1987, 1990 ja 2013 ** SM-pronssi 1957, 1959, 1964, 1966, 1970, 1976, 1982, 1984, 2004, 2011, 2015 ja 2019 * Suomen cup- voittaja 1978, 1983, 1984, 1985, 1987, 1990, 1993, 2003 ja 2004 ==Maineikkaita pelaajia== * Andre Foreman * Pertti Marttila * Roope Mäkelä * Larry Pounds * Jarkko Tuomala * Ville Mäkäläinen * Jari Vekkilä * Damon Williams * Anssi Kinnaslampi * Chris Owens * Jukka Matinen * Michael Pounds ==Henkilökohtaiset palkinnot== Korisliigan vuoden pelaaja * Larry Pounds – 1991 Korisliigan vuoden puolustuspelaaja * Anssi Kinnaslampi – 2002 Korisliigan vuoden ulkomaalaisvahvistus * Jerald Fields – 2007 Korisliigan vuoden kehittynein pelaaja * Roope Mäkelä – 1994, 1995 Korisliigan vuoden valmentaja * Kari Liimo – 1988, 1991, 1993 * Eero Saarinen – 2002 * Sami Toiviainen – 2013 == Lähteet == ==Aiheesta muualla== * KTP-Basket Luokka:Suomalaiset koripalloseurat Luokka:Kotkalaiset urheiluseurat
David Kennedy

David Anthony Kennedy (15. kesäkuuta 1955 Washington (DC) – 25. huhtikuuta 1984 Palm Beach, Florida) oli neljäs Robert F. Kennedyn ja Ethel Skakelin yhdestätoista lapsesta. 6\. kesäkuuta 1968 muutamaa päivää vaille 13-vuotias David Kennedy näki yksin hotellihuoneessa ollessaan suoran lähetyksen isänsä vaalikampanjasta, jossa Robert F. Kennedy murhattiin. David Kennedy järkyttyi isänsä kuolemasta pahoin ja kärsi myöhemmällä iällä alkoholi- ja heroiiniriippuvuudesta. Kennedy opiskeli Harvardin yliopistossa, mutta jätti opintonsa kesken. Hän työskenteli kuolemaansa edeltäneinä vuosina toimittajana ja oli päihdevieroituksessa. David Kennedy kuoli 25. huhtikuuta 1984 Palm Beachilla, Floridassa, sijaitsevassa hotellihuoneessa huumeiden yliannostukseen. == Kirje == Saman vuoden jouluna kun hänen isänsä murhattiin hän kirjoitti kirjeen äidilleen. Kirjeessä luki: > Enää en voi pelata jalkapalloa isäni kanssa, en uida, en ratsastaa, en > telttailla hänen kanssaan. Mutta hän oli paras isä koskaan. Hänestä oli > minulle isäksi pitkän aikaa. Ja hän teki kuin kukaan muu tahansa isä > miljoonaan vuoteen. == Lähteet == == Katso myös == * Kennedyn klaani Luokka:Kennedy-suku Luokka:Vuonna 1955 syntyneet Luokka:Vuonna 1984 kuolleet